Erindi í tölvupósti dagsett 30.06.2014 þar sem Hörður Þór Torfason fyrir hönd Íslensks eldsneytis kt. 660813-0470 , óskar eftir lóð fyrir lífdíselstöð og rafmangsbílahleðslu á Egilsstöðum . Málið var áður á dagskrá 08.07.2014 . fyrir liggja upplýsingar um ósk umsækjanda . Eftirfarandi tillaga lögð fram : Umhverfis - og framkvæmdanefnd samþykkir , að svæði merkt nr. 2 á meðfylgjandi úrdrætti úr Aðalskipulagi Fljótsdalshéraðs , verði skoðað sem fyrsti valkostur . Nefndin felur skipulags - og byggingarfulltrúa að gera tillögu að lóðarblaði í samráði við umsækjanda . Samþykkt samhljóða með handauppréttingu . Erindi í tölvupósti dagsett 04.07.2014 þar sem Óli Grétar Metúsalemsson f.h . Hitaveitu Egilsstaða og Fella kt. 4706051110 , óskar eftir byggingarleyfi fyrir dæluskúr við Eyvindará , samkvæmt meðfylgjandi yfirlitsmynd . Málið var áður á dagskrá 08.07.2014 . Rætt hefur verið við bréfritara um málið . Eftirfarandi tillaga lögð fram : Umhverfis - og framkvæmdanefnd samþykkir erindi umsækjanda og felur skipulags - og byggingarfulltrúa að afgreiða málið þegar tilskilin gögn liggja fyrir . Samþykkt samhljóða með handauppréttingu . Lögð eru fram samningsdrög um refaveiðar og yfirlit yfir endurgreiðsluhlutföll sveitarfélaga . Óskað er eftir ábendingum fyrir 25. ágúst n.k . Eftirfarandi tillaga lögð fram : Umhverfis - og framkvæmdanefnd gerir athugasemd við að meðaltal fjölda íbúa sé miðað við árin 2006 - 2010 , en á því tímabili var mikil tímabundin fjölgun íbúa í sveitarfélaginu . Nefndin samþykkir að beina því til bæjarstjórnar að hún beiti sér fyrir endurskoðun á þessum útreikningum . Að öðru leyt lagt fram til kynningar . Samþykkt samhljóða með handauppréttingu .